laion/Wikipedia-Exotic huggingface dataset:
איריס שור

איריס שור (נולדה ב-31 במרץ 1981) היא אדריכלית, יזמית ומרצה ישראלית. נולדה ברעננה, שירתה בחיל המודיעין, למדה ארכיטקטורה בבצלאל. ב-2007 לאחר סיום הלימודים הקימה יחד עם טל וייס, ויונתן סרוסי את חברת ויזואל טאו (אנ'). החברה פיתחה מערכת הפועלת על גבי האינטרנט, שיצרה אלטרנטיבה לתוכנות השרטוט המקצועיות בדו-ממד ותלת-ממד ששימשו עד אז מהנדסים בהליך הפיתוח. המערכת אפשרה למהנדסים ולאדריכלים לבנות מודלים ולשתף את המידע באמצעות האינטרנט. ב-2009 נמכרה החברה לחברת Autodesk האמריקאית בסכום של 25 מיליון דולר. אחרי הרכישה עבדה בחברה במשך כשנתיים כמנהלת מוצר. בשנת 2012 הקימה בשותפות את חברת אובר אופס (אנ') לטיפול ובקרה של קוד תוכנה. ב-2015 הקימה את חברת אוריבי Oribi, שפיתחה טכנולוגיה לאופטימיזציה של קמפיינים שיווקיים באמצעות סיפוק תובנות מתקדמות על ערוצי השיווק ועל המסרים בהם משתמשות חברות. החברה נמכרה ל-LinkedIn בכ-90 מיליון דולר, ומאז עובדת שור כמנהלת מוצר בחברה. משדרת פודקאסט "הסיפורים האמיתיים מאחורי האקזיטים". נבחרה ל-"50 הנשים המשפיעות של גלובס 2022". נבחרה ל-"70 השיאניות של ישראל" על ידי מערכת "לאשה" של שנת ה-70 למדינת ישראל, כאישה שעשתה אקזיט בגיל הכי צעיר. נשואה ואמא לשני בנים. מתגוררת בעדנים. איריס שור, סיפור יזמות אמיתי, הוצאה עצמית, ינואר 2023 מאחורי הקלעים של האקזיטים, פודקאסט בהנחיית איריס שור אתר האינטרנט הרשמי של איריס שור איריס שור, ברשת החברתית LinkedIn נועה פרג, ‏הנדסה קלה ברשת: VisualTao תאפשר לערוך תוכניות של מודלים הנדסיים מורכבים, באתר גלובס, 12 במרץ 2009 פז וייסמן, אקזיט לסטארט-אפ הישראלי פלנפלטפורם: נמכר בכ-25 מיליון דולר לאחר שהושקעו בו 4 מיליון דולר, באתר הארץ, 16 בדצמבר 2009 מאיר אורבך, פלן פלטפורם נמכרה תמורת 25 מיליון דולר לאוטודסק, באתר כלכליסט, 17 בדצמבר 2009 לן, שלומית (2022-03-30). "50 הנשים המשפיעות של גלובס 2022". Globes. נבדק ב-2023-08-07. מאיר אורבך, OverOps גייסה 30 מיליון דולר, באתר כלכליסט, 26 באפריל 2017 מאיר אורבך, רכישה ראשונה ללינקדאין בישראל - חברת ניתוח המידע העסקי אוריבי, באתר כלכליסט, 28 בפברואר 2022 גלי פיאלקוב, לינקדאין בעסקה ראשונה בארץ: רוכשת את אוריבי בכ-90 מ' דולר -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-03-01 אסף גלעד, ‏לינקדאין רוכשת חברה ישראלית כדי להתחרות בגוגל אנליטיקס ובפייסבוק, באתר גלובס, 28 בפברואר 2022 מאחורי הקלעים של האקזיטים - Iris Shoor, באתר irisshoor.com, ‏2022-12-14 לן, שלומית (2022-03-30). "50 הנשים המשפיעות של גלובס 2022". Globes. נבדק ב-2023-07-19. Xnet - שיאניות ישראליות, באתר ynet ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טאסיט בלו

טאסיט בלו (Tacit Blue) היה מטוס להדגמת טכנולוגיה שפיתחה נורת'רופ בשיתוף עם דארפ"א וחיל האוויר האמריקני על-מנת להוכיח את התכנותו של מטוס ריגול חמקן עם מכ"ם LPIR‏ (low probability of intercept) וחיישנים אחרים שיכול לפעול קרוב לקו הקדמי של הלחימה בדרגה גבוהה של שרידות. רק מטוס אחד טס בפועל, אם כי שילדה שנייה נבנתה לגיבוי. חיל האוויר האמריקני חשף את תוכנית הטאסיט בלו ב-30 באפריל 1996, בפנטגון. הטאסיט בלו נוצר על-מנת להוכיח את התכנותו של מטוס ריגול חמקן עם מכ"ם LPIR‏ (low probability of intercept) וחיישנים אחרים שיכול לפעול קרוב לקו הקדמי של הלחימה בדרגה גבוהה של שרידות. מטוס כזה יוכל לעקוב ברציפות אחר המצב על הקרקע בשדה הקרב ולספק מידע על מטרות בזמן-אמת לכוחות הלוחמים. הטאסיט בלו היה החלק הסודי בתוכנית "אסולט ברייקר" (Assault Breaker), שנועדה לתת תוקף לקונספט השימוש במערכות נשק מונחה רבות לתקיפה מנגד של טורי שריון מתקדמים. הטאסיט בלו, שכונה בחיבה "הלוויתן", כלל כנפיים ישרות ומחודדות וזנב בצורת "V" שהותקן על גוף מטוס שצורתו עקומה. כונס אוויר יחיד על-גבי מבנה המטוס סיפק אוויר לשני מנועי טורבו-מניפה. הטאסיט בלו כלל יתירות של ארבע מערכות בקרת טיסה דיגיטליות מסוג טוס-על-חוט, שעזרו לייצב את המטוס. עלותו הייתה כ-165 מיליון דולר. טכנולוגיית החיישנים שפותחה עבור הטאסיט בלו משמשת כיום את מטוס ה-E-8 ג'ויינט סטארס. טיסת הבכורה של הטאסיט בלו נערכה בפברואר 1982, ובעקבותיה נרשמו 134 טיסות במהלך תקופה של שלוש שנים. הטיסות התבצעו פעמים רבות שלוש או ארבע פעמים בשבוע, ולעיתים התבצעה יותר מטיסה אחת ביום. לאחר שצבר יותר מ-250 שעות טיסה, הועבר המטוס לאחסנה ב-1985. ב-1996 הוצב הטאסיט בלו בתצוגה במוזיאון הלאומי של חיל האוויר האמריקני בבסיס חיל-האוויר רייט פטרסון, ליד דייטון, אוהיו. צוות: טייס יחיד אורך: 55 רגל 10 אינץ' (17 מטר) מוטת כנפיים: 48 רגל 2 אינץ'(14.7 מטר) גובה: 10 רגל 7 אינץ' (3.2 מטר) משקל טעון: 30,000 ליברות (13,606 ק"ג) הנעה: 2 מנועי טורבו-מניפה מדגם גארט ATF3-6 בעלי דחף של 5,440 ליברות-כוח (24 קילו-ניוטון) כל אחד. מהירות מרבית: 287 מייל/שעה (462 קמ"ש) סייג רום: 30,000 רגל (9,144 מטר) קצב טיפוס: 50,000 רגל/דקה (254 מטר/שנייה) יחס דחף-משקל: 0.36 מדיה וקבצים בנושא טאסיט בלו בוויקישיתוף
נתנאל שמכה

נתנאל שמכה (נולד ב-16 באוקטובר 1986) הוא קצין בצה"ל בדרגת אלוף-משנה, המשמש מפקד חטיבת אפרים. קודם לכן שימש מפקד סיירת גבעתי, מפקד גדוד דקל ומפקד גדוד גפן. מעוטר צל"ש מפקד אוגדה. התגייס לצה"ל בשנת 2004, שובץ בחטיבת גבעתי, התקבל לפלס"ר גבעתי, ועבר מסלול הכשרה כלוחם, קורס מ"כים חי"ר וקורס קציני חי"ר. במבצע סולם יעקב, בצפון רצועת עזה, פיקד על צוות לוחמים מפלנ"ט גבעתי במהלך המבצע נורתה אש לכיוון הכוח וסגן שמכה נפגע מכדור שנבלם באפוד, אולם הוא לא נפצע, שמכה הסתער בראש הכוח על המבנה ממנו נפתחה האש. על מעשיו קיבל את צל"ש מפקד אוגדה ממשה תמיר מפקד אוגדת עזה. במבצע עופרת יצוקה כיהן כסגן מפקד פלס"ר גבעתי. בהמשך כיהן כמפקד קורס מ"כים סיירות (ביסל"ח 906), כמפקד הפלחו"ד של גדוד רותם, וכמפקד פלגה ביחידה דובדבן. בהמשך כיהן כסגן מפקד גדוד צבר ונפצע במארב בהר דב, לאחר מכן מונה לרע"ן גדס"ר במא"ש במל"י. בשנת 2019 מונה למפקד סיירת גבעתי. בשנת 2021 מונה למפקד גדוד דקל, ובשנת 2022 מונה למפקד גדוד גפן. ב-2023 הועלה לדרגת אל"ם ומונה למפקד חטיבת אפרים. בט' באב תשפ"ד חיסל בעצמו מחבל מבוקש שביצע פיגוע זמן קצר קודם במוסך בקלקיליה. נשוי ואב לארבעה מתגורר בכרם בן זמרה. מצפן מורשת - סיפור הגבורה של סגן נתנאל שמכה, סרטון באתר יוטיוב (אורך: 8:05) כרמל ליבמן, הלוחם שהסתכל למוות בעיניים 4 פעמים - יהפוך למג"ד בגבעתי, באתר צה"ל סגן נתנאל שמכה, באתר www.gvura.org גל פרל פינקל, מתווה הרכש שאישרה הממשלה לצבא מלמד על סדר העדיפויות האמיתי שלו, באתר זמן ישראל, 10 בפברואר 2021. הלל ביטון רוזן, בלעדי: המח״ט שחיסל את המחבל אמש משחזר את הדרמה, באתר עכשיו 14, ‏ט' באב תשפ"ד ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
שתל תת-עורי

שתל תת-עורי הוא שינוי גוף אשר במהלכו מוכנס גוף תלת־ממדי מתחת לפני העור אשר מאפשר לגוף להחלים ובמהלך תהליך זה מתחת לעור נוצרות בליטות בצורה המבוקשת אשר נתפסות כאסתטיות בעיני המבצע. שתלים אלה עשויים פעמים רבות מסיליקון אשר מקבל את הצורה הרצוייה ביציקה או בגילוף. אנשים רבים אשר ביצעו הליך זה מצרפים את השתל לשינויי גוף נוספים על מנת ליצור אפקט דרמטי רצוי. ההליך מכונה גם שתל תלת־ממדי או באנגלית "pocketing". שתל תת-עורי ראשון הושתל ב-1994. מקובל כי חלוץ תחום ההשתלות הוא Steve Haworth. בסטודיו הפירסינג שלו HTC Body Piercing, בפיניקס אריזונה. הוא ביצע לראשונה את ההליך כשביקשו ממנו צמיד. הוא הגיע למסקנה שהוא יכול לשים שרשרת של חרוזים מתחת לעור של הלקוחה שלו ליצור את האפקט שהיא חפצה בו. בהמשך, בשנת 1998המדען קווין ווריק ניסה להשתיל שבב RFID וכמו כן, השתלה של מערך אלקטרודות. מאז השתלות אלה, אומנים רבים ביצעו סוגים מגוונים של השתלות. בין אומנים אלה ניתן לציין בין השאר את סטלארק אשר לו אוזן מושתלת בזרועו. קיימים שני סוגים עיקריים לשתלים, תת-עורי ועורי. סוג נוסף אשר קיים הוא שתל מגנטי תת-עורי. שתלים אשר באופן כולל טמונים בתוך הדרמיס. שתלים אלה מיועדים הן לצרכים אסתטים והן לצרכים רפואיים. בין השימושים הרפואיים שהשתל מסייע בהן הוא שחרור תרופות במשך זמן ארוך מתוך אמופלה אשר מושתלת תחת העור. מתן תרופה בצורה זו משמש בין השאר לשחרור תרופות למניעת הריון בפרקי זמן ארוכים. בגרסה האסתטית של השתלים, ניתן לעצב אותם לכל צורה רצויה. לרוב הם עשויים מסיליקון. עם כי קיימות גם גרסאות טפלון. על מנת להתקין את אחד משני סוגי השתלים, מבצעים חתך עד לשכבה התת-עורית, מעלית עורית, מכשיר רפואי, מפריד את תת-העור והחיתולית ויוצר את הכיס בו יוכנס השתל. לאחר הנחת השתל, החתך נתפר. סרט דביק רפואי מודבק לעיתים קרובות כדי למזער את התנועה בזמן שהעור חוזר לצורתו המקורית סביב השתל. מדיה וקבצים בנושא שתל תת-עורי בוויקישיתוף Norton, Quinn (8 מרץ 2006). "Body Artists Customize Your Flesh". Wired Magazine. נבדק ב-15 דצמ' 2007. {{cite web}}: (עזרה) Berry, Richard. "Seen my knuckle-duster, anywhere?". Herald Sun. Warwick, K.; Gasson, M.; Hutt, B.; Goodhew, I.; Kyberd, P.; Andrews, B.; Teddy, P.; Shad, A. (2003). "The Application of Implant Technology for Cybernetic Systems". Archives of Neurology. 60 (10): 1369–73. doi:10.1001/archneur.60.10.1369. PMID 14568806. Klintron (21 במאי 2007). "Third ear open". Technoccult. אורכב מ-המקור ב-20 באוגוסט 2007. נבדק ב-15 דצמ' 2007. {{cite web}}: (עזרה) "Implant Aftercare". The Church of Body Modification. אורכב מ-המקור ב-2007-12-10. נבדק ב-15 דצמ' 2007. {{cite web}}: (עזרה) Harrison,I., Warwick,K. and Ruiz,V. (2018), "Subdermal Magnetic Implants: An Experimental Study", Cybernetics and Systems, 49(2), 122-150. Sirvin, Irving; Diaz, Soledad; Holma, Pentti; Alvarez-Sanchez, Francisco; Robertson, Dale N. (1983). "A Four-Year Clinical Study of NORPLANT Implants". Studies in Family Planning. 14 (6–7): 184–191. doi:10.2307/1965499. JSTOR 1965499. PMID 6414121.
מבצור הצוללות נורדזי 3

מבצור הצוללות נורדזי 3 - (או בונקר הצוללות נורדזי III) היה בונקר צוללות שנבנה על יד גרמניה הנאצית בנמל הדרומי של האי הלגולנד שבים הצפוני כ-70 ק"מ צפונית מערבית לשפך נהר האלבה. אורכו של המבצור היה 156 מ' ורוחבו 94 מ' ובו שלושה מבדוקים ברוחב של 22 מ' כל אחד. המתקן נבנה באי הגרמני הלגולנד ובנייתו הושלמה בסוף שנת 1941. בין החודשים ינואר למרס 1942 עברו במתקן 26 צוללות, בשנים שלאחר מכן המקום שימש לטיפול גם בשולות מוקשים ובספינות תקיפה מהירות. במהלך מבצע אפרודיטה באוגוסט 1944 נכשלו בעלות הברית לגרום נזק למתקן באמצעות הפצצות מהאוויר. בינואר 1945 נכנסה למקום הצוללת U 245 והמתקן הוגדר גם כבסיס משני לצוללות ננסיות בהן צוות של 2 בלבד. ב-30 באפריל 1945 השתלטו הבריטים על המתקן ובו נמצאו 4 צוללות. 3 נוספות הגיעו לאחר הכניעה. לאחר המלחמה, החל ממרס  1946 ועד שנת 1949, בוצע פרויקט "רובי" שהיה שתוף פעולה בין חיל האוויר המלכותי לזה של חיל האוויר של ארצות הברית ונועד לבחינת פצצות חודרות בונקרים. למטרה זו נבחרו מספר אתרים לרבות זה והמקום הופצץ על ידי מטוסי אוורו לנקסטר, בואינג B-29 סופרפורטרס ומטוסי בואינג B-17 מבצר מעופף שהטילו פצצות מדגמים שונים. בשנת 1947 נערך במבצור פיצוץ הלגולנד בידי הבריטים. תמונות מהאתר, באתר "הולידיי צ'ק". תיאור המבצור - באתר uboote.fr בשפה הצרפתית סרטון פיצוץ האתר בשנת 1947 - באתר יוטיוב
אוליבר סקיפ

אוליבר ויליאם סקיפ (נולד ב-16 בספטמבר 2000) הוא כדורגלן אנגלי המשחק בעמדת הקשר בקבוצת לסטר סיטי. סקיפ החל את הקריירה שלו בקבוצת הנוער של בנג'ו טייגרס לפני שעבר לטוטנהאם הוטספר ב-2008. ב-29 באוגוסט 2018, חתם סקיפ על חוזה לשלוש שנים עם טוטנהאם. הוא ערך את הופעת הבכורה שלו בקבוצה הבוגרת של טוטנהאם בניצחון 1-3 בגביע הליגה על וסטהאם יונייטד ב-31 באוקטובר 2018. הוא ערך את הופעת הבכורה שלו בליגה במשחק בית נגד סאות'המפטון, כאשר נכנס כמחליף מאוחר בניצחון 1-3, וערך את ההופעה הראשונה שלו בהרכב ב-15 בדצמבר 2018, בניצחון 0-1 על ברנלי. בעונת 2020/21, הוא הצטרף לקבוצת נוריץ' סיטי בהשאלה. סקיפ כבש את שער הבכורה שלו בקריירה בניצחון 1-3 על בירמינגהאם סיטי ב-23 בפברואר 2021. סקיפ עזר לנוריץ' לזכות באליפות הצ'מפיונשיפ והוא נכלל בנבחרת העונה לשנת 2021. ב-19 באוגוסט 2024 חתם בלסטר סיטי. אוליבר סקיפ שיחק בנבחרות הצעירות של אנגליה עד גילאים 16, 17 ו-18. ב-30 באוגוסט 2019, הוא נכלל לראשונה בסגל של נבחרת אנגליה עד גיל 21. הוא ערך את הופעת הבכורה שלו בנבחרת ב-11 באוקטובר 2019, כמחליף בתיקו 2-2 נגד סלובניה במריבור. ב-14 ביוני 2023, סקיפ נכלל בסגל נבחרת אנגליה לטורניר אליפות אירופה עד גיל 21. מדיה וקבצים בנושא אוליבר סקיפ בוויקישיתוף אוליבר סקיפ, באתר Transfermarkt אוליבר סקיפ, באתר Soccerway אוליבר סקיפ, באתר BDFutbol אוליבר סקיפ, באתר WorldFootball.net אוליבר סקיפ, באתר FootballDatabase.eu אוליבר סקיפ, באתר ESPN
פירוק ז'ורדן (פירושונים)

האם התכוונתם ל... במתמטיקה, פירוק ז'ורדן יכול להתייחס למונחים הבאים: משפט הפירוק של ז'ורדן על פירוק מידה מסומנת פירוק ז'ורדן של אלגברת לי משפט ז'ורדן-הלדר על פירוק חבורות סופיות צורת ז'ורדן לפירוק מטריצות ריבועיות
מגהלאיה

מגהלאיה (בדוונגרי: मेघालय) היא מדינה בהודו, אחת משמונה מדינות בצפון-מזרח הודו. היא גובלת בצפון עם אסאם ובדרום בבנגלדש. משמעות השם "מגהלאיה" בבנגלית: "משכן העננים". במגהלאיה נמצאו עדויות ארכאולוגיות עוד מן התקופה הנאוליתית. השבטים המקומיים יצרו לעצמם ממלכות שהתקיימו עד המאה ה-19. בשנת 1835 האזור סופח לאסאם. בהמשך האזור היה חלק גם מבנגל. עם עצמאות הודו בשנת 1947, הייתה מגלאיה כחלק מאסאם. תנועה בדלנית במדינה החלה לפעול בשנת 1960. מגהלאיה קיבלה אוטונומיה חלקית כמדינה נפרדת בתוך אסאם בשנת 1970 והוקמה באופן מלא לאחר שפוצלה ממדינת אסאם ב-21 בינואר 1972. מגהלאיה היא רצועה באורך כ-300 ק"מ (ממערב למזרח) וברוחב של כ-100 ק"מ. רוב רובה גבעות ושליש משטחה מכוסה ביערות סוב-טרופיים. יערות אלו נודעים בעושר היונקים, הציפורים והצמחים בהם. הכפר מאוסינרם הוא המקום בעל כמות המשקעים השנתית הממוצעת הגבוהה בעולם, בעוד שהעיירה צ'ראפונג'י מחזיקה בשיא עבור כמות המשקעים השנתית הגבוהה בעולם בשנה, בשנים 1861-1860. הכלכלה המקומית מבוססת בעיקר על חקלאות. אף על פי שתושבים רבים (80%) עוסקים בחקלאות, לא בכל המדינה יש את התנאים הפיזיים התורמים לחיזוקה של החקלאות. תנאים אלו לעיתים פוגעים בביסוס החקלאות. 10% משטח המדינה הוא חקלאי, אך הפרודוקטיביות של האדמות נמוכה מאוד. לפי הבנק המרכזי של הודו, בשנת 2012 12% מהאוכלוסייה (12.5 מהכפריים ו-9.3% מהעירוניים) היו מתחת לקו העוני. היחס בין נשים וגברים במגהלאיה הוא מהגבוהים בהודו ועומד על 975 נשים לאלף גברים, זאת בשל היותה אחת המדינות המטריליניות היחידות בעולם. הרכוש עובר מאם לביתה הצעירה, שם המשפחה על פי האם, הילדים שייכים לאם, הגבר עובר לחיות בבית אשתו ושייך במותו לאימו או לאחותו הבכירה. כ 85% מתושבי מגהלאיה הם בני שבטים הרריים. הקבוצה הגדולה מביניהם הם בני העם החאסי. שבטים גדולים אחרים הם גארו, ג'אינטייה, ואחרים. יתר האוכלוסייה היא ממוצא בנגלי ברובו. מגהלאיה היא אחת מהמדינות מארבע המדינות ההודיות בהן יש רוב נוצרי. כ-16% מהאוכלוסייה הם בני דתות אנימיסטיות עתיקות. השפה הנפוצה ביותר במדינה היא אנגלית, שמהווה גם את שפתה הרשמית. נכון למפקד האוכלוסין משנת 2011, החלוקה הדתית היא כך: נצרות - 74.59% הינדואיזם - 11.52% אמונות שבטיות - 8.7% אסלאם - 4.39% בודהיזם - 0.33% סיקיזם - 0.1% ג'ייניזם - 0.02% אחר - 0.35% המושל (ראש המדינה) ממונה אחת לחמש שנים על ידי נשיא הודו. ראש השרים הוא מנהיג המפלגה הגדולה קואליציית מפלגות באספה המחוקקת של מגהלאיה. האספה המחוקקת מורכבת מ-60 נציגים הנבחרים אחת לחמש שנים. בפרלמנט פועלות כ-15 וועדות הפועלות בנושאים שונים (תקציב, כלכלה, זכויות נשים, וכו'). נכון למרץ 2024, המפלגה הגדולה בפרלמנט היא מפלגת העם הלאומית, שלה 28 נציגים. המדינה שולחת 2 נציגים הנבחרים על ידי הציבור ללוק סבהה (הבית התחתון של הפרלמנט הארצי) ונציג אחד לרג'יה סבהה (הבית העליון של הפרלמנט הארצי).  מרבית שטח המדינה כלול במועצות אוטונומיות בעלות סמכויות שלטון נרחבות. מדיה וקבצים בנושא מגהלאיה בוויקישיתוף אתר האינטרנט הרשמי של מגהלאיה מגהלאיה, באתר אנציקלופדיה בריטניקה (באנגלית) Mukerjee, Dilip (1969). "Assam Reorganization". Asian Survey. 9 (4): 297–311. JSTOR 2642547. מתוך אתר ספר השיאים של גינס ארגון המטאורולוגיה העולמי, ארגון המטאורולוגיה העולמי ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
המרכז הארצי

האם התכוונתם ל... המרכז הארצי לטהרת המשפחה המרכז הארצי להצלת צבי ים המרכז הארצי למדע מרכז ארצי לבחינות ולהערכה
קלייטון וגנר

קלייטון לי וגנר (באנגלית: Clayton Lee Waagner; נולד בשם רוג'ר וגנר ב-25 באוגוסט 1956) הוא שודד בנק ופעיל נגד הפלות אמריקאי. הוא היה עבריין נמלט במהלך האביב, הקיץ והסתיו של 2001, וב-21 בספטמבר 2021 הוצב ברשימת עשרת הנמלטים המבוקשים ביותר על ידי ה-FBI. הוא נעצר עוד באותה שנה. וגנר נולד וגדל בדקוטה הצפונית. לאחר שביצע ניסיון שוד בשנת 1992, הוא נידון למאסר של מספר שנים. בתחילת ספטמבר 1999 הוא נעצר על ידי משטרת פנסילבניה, אך במהלך המעצר נמלט ליער סמוך, כשהוא משאיר מאחוריו מכונית גנובה שהכילה כלי נשק, חומרי נפץ, תעודות זהות בדויות ורשימת מרפאות להפלות. לאחר בריחתו, הוא גנב קרוואן נייד ולקח איתו את אשתו ותשעת ילדיהם, במטרה לרצוח רופאים שונים העורכים הפלות. הוא תכנן להתחיל את מסע הרצח בסיאטל, אך רכבו התקלקל לאחר שחצה לאילינוי, שם נעצר על ידי המשטרה המקומית. וגנר הורשע בגניבת רכב, העברת גבול של רכוש גנוב והחזקת נשק חם בעודו עבריין משוחרר. ב-22 בפברואר 2001, כשהוא ממתין למשפטו, בו היה צפוי לקבל עונש מאסר של 15 שנים, נמלט וגנר מכלאו. לאחר שנמלט, הוא עשה את דרכו חזרה מזרחה לפנסילבניה, ובמאי 2001 שדד בנק מקומי. משם נמלט וגנר לטנסי, ונטש את רכבו בממפיס לאחר שביצע תאונת פגע וברח. הרשויות מצאו במכונית ספרים המטיפים נגד הפלות, מטען צינור וכלי נשק. מאוחר יותר באותו יום, על פי החשד, וגנר חטף קרבן באיומי אקדח ליד קזינו ברובינסונוויל, מיסיסיפי. הקרבן שוחרר כשעתיים לאחר מכן, והרכב שימש את וגנר בבריחתו. לאחר שנצפה עם כלי נשק בטנסי, ב-21 בספטמבר 2001 הכניס אותו ה-FBI לרשימת עשרת הנמלטים המבוקשים ביותר על ידי ה-FBI. במהלך אוקטובר 2001 שלח וגנר בדואר יותר מ-280 מעטפות נשלחו בדואר למרפאות להפלות בחוף המזרחי. על המעטפות נכתב "מצורפת הודעת אבטחה דחופה", והכתובות למשלוח חזרה במקרה של אי-מסירה היו הכתובות של שירות המרשלים של ארצות הברית או של השירות החשאי של ארצות הברית. המעטפה הכילה אבקה לבנה ופתק שבו נכתב: "נחשפתם לאנתרקס. אנחנו הולכים להרוג את כולכם. מ'צבא האלוהים (אנ')'". במהלך נובמבר 2001 נשלחה סדרה שנייה של יותר מ-270 מכתבי איום עם 'אנתרקס' למרפאות להפלות. ב-29 בנובמבר 2001 ה-FBI פרסם הודעה לעיתונות המבקש את עזרת הציבור במציאת וגנר, תוך שהוא מציין כי מכתביו של וגנר לא היו קשורים למתקפת האנתרקס, בה אכן נשלחו מעטפות עם אנתרקס לגורמי ממשל שונים. ב-5 בדצמבר 2001 נלכד וגנר, לאחר שפקיד בחנות לצילום מסמכים בספרינגדייל, אוהיו, זיהה אותו בזכות פוסטר "מבוקש" שהופץ על ידי המרשלים. בעת שנעצר, נתפס בידיו מסמך המתריע על פצצה שווגנר תכנן לשלוח בתפוצה רחבה למרפאות להפלות. בנוסף ל-15 שנות המאסר שעמדו לחובתו ממשפטו באילינוי, ב-18 באפריל 2002 הרשיע אותו בית המשפט המחוזי של אוהיו בנשיאת נשק וגניבת רכב. כמו כן, הוגש נגדו כתב אישום בעל 53 סעיפים בשל שליחת מכתבי האנתרקס, וב-3 בדצמבר 2003 הוא הורשע ב-51 מ-53 סעיפי האישום, ונידון ל-19 שנות מאסר. הוא החל לרצות את עונשו בכלא הפדרלי בקמברלנד, מרילנד. Clayton Lee Waagner Named to FBI's Ten Most Wanted Fugitives List, FBI (באנגלית אמריקאית) The FBI Announces New Information Regarding Top Ten Fugitive Clayton Lee Waagner, FBI (באנגלית אמריקאית) "US abortion clinics in anthrax scare" (באנגלית בריטית). 2001-10-19. נבדק ב-2023-07-19. Letter Addressed To Senator Patrick J. Leahy Appears To Contain Anthrax, FBI (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלייטון וגנר".
דינה דינה

"דינה דינה" הוא שיר שהוקלט על ידי הזמר הישראלי פאר טסי. הוא יצא לאור ב-9 באוגוסט 2014, על ידי חברת התקליטים Mobile1 Music, כסינגל השלישי מתוך אלבומו כוחה של אהבה. השיר נכתב והולחן על ידי אבי אוחיון והופק על ידי יעקב למאי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-620 אלף השמעות. ל"דינה דינה" לא הופק וידאו קליפ אך הועלה לערוץ היוטיוב הרשמי של טסי קטע אודיו שלו. "דינה דינה" הגיע למקום החמישי במצעד המדיה פורסט ולמקום השישי במצעד רדיו לב המדינה. פאר טסי - דינה דינה, יוטיוב
אדון אבוקדו וגברת אבוקדה

"אדון אבוקדו וגברת אבוקדה" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השנייה באלבומו השביעי של הצמד, ישראל שלי חוגגת. "אדון אבוקדו וגברת אבוקדה" נכתב והולחן על ידי דן אלמגור ובני נגרי. במרכז ארבעת הבתים הראשונים מסופר על אדון אבוקדו. בכל פעם שמוזכר שמו, השורה הבאה מסתיימת בחריזה המתאימה לו (אבוקדו-טורנדו-נחמדו). בשורה אחת מכל בית מוזכרת גברת אבוקדה, וגם לה מותאמת חריזה סכמטית בשורה הבאה. בבית החמישי והאחרון מסופר על אדון אבוקדו וגברת אבוקדה כזוג ועל ציפייתם לאבוקדינו, ילדיהם המשותף. ב-19 בנובמבר 1972 נכנס לראשונה למצעד הפזמונים השבועי של רשת ג' במקום ה-13. ב-3 בדצמבר עלה למקום השביעי, שיאו במצעד. לבסוף, ב-7 בינואר 1973, יצא מהדירוג לאחר שבעה שבועות צעידה רצופה. מילות השיר "אדון אבוקדו וגברת אבוקדה", באתר שירונט
עוד מחכה לאחד

עוד מחכה לאחד הוא שיר בביצוע הזמרת הישראלית עפרה חזה. סשה ארגוב הלחין את השיר, ואהוד מנור כתב אותו. השיר נכלל באלבום הסולו התשיעי של חזה, "אדמה", שהתפרסם ב־1985. ב־2010 ביצעה אביגייל רוז גרסת כיסוי לשיר, שזכתה להצלחה במצעדים. ב־2020 סימפל וייב איש את גרסת רוז בשירו "ג'ולי". מתמודדת העונה השנייה של תוכנית המציאות "The Voice ישראל" אופיר בן שטרית (אנ') ביצעה את השיר בתוכנית. השיר "עוד מחכה לאחד" נוצר לאחר ביקור של הפזמונאי אהוד מנור בביתו של המלחין סשה ארגוב, שם שמע מנור את המנגינה של השיר, אהב אותה ולקח על עצמו לכתוב לה מילים. במקביל קרא מנור בעיתון ריאיון עם חזה שבו משכו את תשומת ליבו המילים "עוד מחכה לאחד". סביב מילים אלה בנה מנור את השיר. השיר המוגמר מצא חן בעיני עפרה חזה, והיא החליטה להקליט אותו. ב־2010 הקליטה הזמרת אביגייל רוז גרסת כיסוי לשיר בעיבודם של דודו טסה וניר מימון. גרסתה זכתה להשמעות ולהצלחה ונכללה באלבומה "חצי נחמה", שהתפרסם ב־2011, וכן באלבום האוסף "קול הנשמה: שרים עפרה חזה". יוסי חרסונסקי העניק לביצוע של חזה חמישה כוכבים (מתוך 5) וכתב: ”כשאופיר בן שטרית שרה את השיר הזה ב־"The Voice", בניקיון נפלא, נזכרתי בביצוע של עפרה חזה. המילים, הלחן, העיבוד. הטון החם. הביצוע שמרגיש את חסרונה של האהבה שעדיין לא הגיעה, משחר לאחד שחותם שפתיו יוטבע בה לעד. שליבו ופיו שווים. מהי אהבה עצומה – אם לא תחושת חסרונה. המנגינה הארגובית הבלעדית, ליווי הפסנתר – מעניקים למילים של מנור את הכוח שלהן. והנה עפרה חזה: להיזכר בה באמצעות השיר הזה. מביצועיה היפים. ריגוש. געגוע. עצב מזכך. תבחרו”. חרסונסקי שיבח גם את גרסת הכיסוי של אביגייל רוז לשיר: ”שרה את הסיפור האישי שלה בשיר הזה בצורה הכי לא קונבנציונאלית”. אקורדי השיר "עוד מחכה לאחד" באתר Tab4u סרטון השיר "עוד מחכה לאחד" באתר יוטיוב מילות השיר "עוד מחכה לאחד" באתר שירונט עפרה חזה בביצוע חי של השיר – קליפ (נכלל באלבום "הפסקול של המדינה – 40 שנות יצירה בטלוויזיה הישראלית"), באתר יוטיוב עפרה חזה בביצוע חי של השיר – אודיו (נכלל באלבום "הפסקול של המדינה – 40 שנות יצירה בטלוויזיה הישראלית"), באתר יוטיוב תקליט שדרים "עוד מחכה לאחד", באתר סטריאו ומונו, בדיקה אחרונה ב־19 ביולי 2023 נתוני היצירה, באתר אקו"ם, בדיקה אחרונה ב־18 ביולי 2023 "עוד מחכה לאחד" בביצוע אביגייל רוז, באתר יוטיוב, בדיקה אחרונה ב־1 באוגוסט 2023 "עוד מחכה לאחד" בביצוע רוני גינוסר, באתר יוטיוב, בדיקה אחרונה ב־18 ביולי 2023 "עוד מחכה לאחד" בביצוע אופיר בן שטרית, באתר יוטיוב, בדיקה אחרונה ב־19 ביולי 2023 בן שלו, מתי בפעם האחרונה ראיתם ראפר שמצייר תמונה ישראלית כל כך קשה ונוגעת?, באתר הארץ, 25 באפריל 2020 "ג'ולי" בביצוע וייב איש (עם סימפול השיר בגרסת אביגייל רוז), באתר יוטיוב, בדיקה אחרונה ב־19 ביולי 2023 יוסי חרסונסקי, עפרה חזה עוד מחכה לאחד, באתר yosmusic.com, ‏5 בספטמבר 2021, בדיקה אחרונה ב־18 ביולי 2023 ליאל לייבוביץ', ‏An Orthodox Star Is Born, באתר tabletmag.com, ‏, 11 בפברואר 2013, בדיקה אחרונה ב־18 ביולי 2023 עוד מחכה לאחד, באתר הספרייה הלאומית, בדיקה אחרונה ב־19 ביולי 2023 אביגיל רוז - "עוד מחכה לאחד", באתר וואלה, 17 בנובמבר 2010 גרסת אביגייל רוז | מיקום שיא במצעד השבועי של רשת ג' (8), באתר פזמונט, בדיקה אחרונה ב־18 ביולי 2023
טיול לילי ושירים אחרים שאני אוהבת

"טיול לילי ושירים אחרים שאני אוהבת" הוא אלבום האולפן העשירי של הזמרת הישראלית אילנית. את האלבום הוציאה בשנת 1975 לאור חברת התקליטים פונוקול. גרסה מחודשת לאלבום יצאה בהמשך השנה תחת חברת הד ארצי. השיר "לילה טוב" הוא גרסת כיסוי ל-"Good Night" של הביטלס. מידע על האלבום טיול לילי ושירים אחרים שאני אוהבת באתר MusicBrainz טיול לילי ושירים אחרים שאני אוהבת באתר סטריאו ומונו
מילארד המפטון

מילארד פרנק המפטון ג'וניור (באנגלית: Millard Frank Hampton Jr.‎;‏ נולד ב־8 ביולי 1956) הוא אתלט עבר אמריקאי שזכה במדליית זהב אולימפית (מרוץ שליחים 4X100 מטר) ומדליית כסף (ריצת 200 מטר) באלימפיאדת מונטריאול (1976). מילארד המפטון נולד ב-1956 בפרזנו, קליפורניה למילארד המפטון סיניור שהיה אף הוא אתלט שעסק בריצות קצרות. למד בתיכון סילבר קריק (אנ') שבסאן חוזה. כבר בתקופה זו החל לעסוק בספורט ומחזיק עד היום בשיא התיכון בריצת 100 מטר ובריצת 200 מטר. ב-1974 החל המפטון ללמוד במכללת סאן חוזה (אנ'). לאחר סיום לימודיו במכללה החל ללמוד בUCLA בתחרות איגוד האתלטים החובבים זכה המפטון במדליית זהב בריצת 200 מטר. באולימפיאדת מונטריאול זכה המפטון, יחד עם נבחרת ארצות הברית, במדליית זהב במרוץ שליחים 4X100 מטר בתוצאה של 38.33 שניות לפני נבחרת מזרח גרמניה (38.66 שניות) ונבחרת ברית המועצות (38.78 שניות) וכן במדליית כסף בריצת 200 מטר בתוצאה של 20.29 שניות אחרי דון קווארי מג'מייקה (20.23 שניות) ולפני דוויין אוונס מארצות הברית (20.43 שניות). באליפות ארצות הברית באתלטיקה (אנ') זכה המפטון במדליית כסף בריצת 200 מטר בתוצאה של 20.37 שניות אחרי למונטה קינג (שיא אליפות 20.08 שניות) ולפני פרדריק טיילור (20.48 שניות). המפטון היה מועמד להתחרות באולימפיאדת מוסקבה אך ההשתתפות נמנעה ממנו בגלל החרם שהטיל המערב על ברית המועצות. תחרות בתי ספר תיכון בסאן חוזה נקראת על שמם של המפטון ואנדרה פיליפס (זוכה ריצת 400 מטר משוכות באולימפיאדת סיאול 1988) שלמדו בתיכון סילבר קריק מילארד המפטון, באתר olympedia.org מילארד המפטון, באתר התאחדות האתלטיקה הבין-לאומית מילארד המפטון, באתר Track and Field (גברים) מילארד המפטון, באתר sports-reference.com (אורכב) מילארד המפטון, באתר olympics.com מילארד המפטון, באתר worldathletics.org תחרויות התיכונים בבתיכון סילבר קריר (אורכב), באתר hampton-phillips2010.com, ‏2010